
ИЗПЪЛНИТЕЛНА агенция ПО ГОРИТЕ
РЕГИОНАЛНА ДИРЕКЦИЯ ПО ГОРИТЕ – БЛАГОЕВГРАД
Благоевград, ул. “Васил Коритаровл” № 2, тел. 073 / 88 50 09 

О Б Я В Л Е Н И Е
Регионална  дирекция по  горите – Благоевград, гр. Благоевград, ул.  “ Васил Коритаров ” № 2, тел. 073 / 88 50 09, на основание чл.10а, ал.2 от Закона за държавния служител и чл. 14 от Наредбата за провеждане на конкурсите за държавни служители и  Заповед  РД 05-00169-25.09.2026 г. на Директора на РДГ - Благоевград
ОБЯВЯВА КОНКУРС

	За длъжността  „Главен горски инспектор” – 1 /една/ щатна бройка, дирекция „Горско стопанство“, Специализирана администрация в Регионална  дирекция по горите - Благоевград, седалище - гр. Разлог, област на дейност – териториалният обхват на общините Разлог, Банско, Якоруда и Белица.
Длъжността „ Главен горски инспектор “, дирекция „ Горско стопанство “ в РДГ – Благоевград  попада в обхвата на чл. 7а от Закона за държавния служител, като длъжност с висок корупционен риск, съгласно Заповед № РД 05 - 153 от 28.08.2026 г. на директора на РДГ Благоевград.
 Забележка: На основание § 20 от ПЗР на Закона за изменение и допълнение на Закона за държавния служител (ДВ, бр. 78 от 2026 г.) в настоящата процедура към момента не се провежда тест за почтеност до осигуряване на техническа обезпеченост за това, но не по-късно от 1 декември 2026 г.
· Кратко описание на длъжността:
Главен горски инспектор: Осъществява непосредствен контрол по прилагане на Закона за горите по отношение на всички дейности в горските територии, както и върху съхранението, транспортирането и преработването на дървесина и недървесни горски продукти. Осъществява контролните си функции под прякото ръководство на служители от по-високи длъжностни нива. Организира  работата на горските инспектори, предотвратява и установява нарушения на разпоредбите на Закона за горите /ЗГ/, Закона за лова и опазване на дивеча /ЗЛОД/, Закона за рибарството и аквакултурите /ЗРА/, Закона за защитените  територии /ЗЗТ/, Закона за биологичното разнообразие /ЗБР/ и Закона за лечебните растения /ЗЛР/, както и подзаконовите нормативни актове издадени въз основа на тях.

І. Минималните и специфични изисквания, предвидени в нормативните актове за заемане на длъжността :
1. Минимални изисквания:
1.1. Да отговарят на условията по чл.7 от Закона за държавния служител;
1.2. Да имат придобито Висше, лесовъдско образование по смисъла на Закона за горите, минимална образователна степен – Бакалавър, специалност от професионално направление “ Горско стопанство “ ;
1.3. Професионален опит – 2 години;
1.4 Ранг – IV младши;
1.5 Да отговарят на условията по чл.198 от Закона за горите и чл.30 от Наредба № 1 от 30.01.2012 г. за контрола и опазването на горските територии.

ІІ. Начинът за провеждане на конкурса е чрез решаване на тест и интервю с кандидатите.


ІІІ. Етапи на провеждане на конкурса:
1. Подаване на документи за участие в конкурсната процедура.
2. Допускане на кандидатите.
3. Обявяване на допуснатите и недопуснатите кандидати.
4.Провеждане на конкурса
4.1. Първи етап –  решаване на тест 
4.2. Втори етап – провеждане на интервю с издържалите теста кандидати
4.3. Трети етап – окончателно класиране.
* На основание чл. 14, ал. 4 от Наредбата за провеждане на конкурсите и подбора при мобилност на държавни служители българските граждани, които са преминали срочна служба в доброволния резерв по чл. 59, ал. 1 от Закона за резерва на въоръжените сили на Република България, се ползват с предимство при кандидатстване за работа в държавната администрация при постигнати равни крайни резултати от проведената процедура.

При окончателното класиране се събират точките на кандидата от теста и интервюто.

ІV. Необходимите документи, които следва да бъдат представени от кандидатите за участие в конкурса за длъжността са: 
1.  Заявление за участие по образец / Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители /НПКПМДС /;
2.  Декларация от лицето за неговото гражданство, както и за обстоятелствата, че е пълнолетно, не е поставено под запрещение, не е осъждано за умишлено престъпление от общ характер на лишаване от свобода и не е лишено по съответен ред от правото да заема определена длъжност съгласно чл. 17, ал. 3, т. 1 от НПКПМДС;
3.  Копия от документи, удостоверяващи придобитата образователно - квалификационна степен, допълнителна квалификация и правоспособност, които се изискват за длъжността. Ако дипломата на кандидата за придобито в Република България образование е вписано в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център информация и документация, в заявлението се посочват номер, дата и издател на документа за признаване, като копие на дипломна работа не се прилага;
4.  Копия от документи, удостоверяващи продължителността на професионалния опит;
5.  Свидетелство за съдимост;
6.  Автобиография европейски формат – CV;
7.  Медицинско свидетелство от лечебно заведение, удостоверяващо, че лицето:
а.) не страда от психически разстройства;
б.) през последните три години не е настанявано принудително в лечебно заведения по глава пета, раздел II от Закона за здравето  и не е лекувано за употреба на наркотични вещества;
8.  Документ от Районен съд по местоживеене, удостоверяващ, че:
а)  срещу лицето няма наложени мерки за защита по Закона за защита от домашното   насилие;
б) лицето не е нарушавало обществения ред три или повече пъти, за което са му налагани административни наказания;
9.  Копие от свидетелство за управление на моторно превозно средство-инимум категория „В“;
10.  Медицинско свидетелство;
Забележка: За участие в конкурс се допуска и кандидат, който не е получил документа по IV, т. 7, буква „б“ и т. 8, но представи декларация по образец (Приложение № 11 към чл.  31, ал. 4 от Наредба № 1 от 30.01.2012 г. за контрола и опазването на горските територии).

Подаването на заявлението и приложенията към него се извършва лично от всеки кандидат или чрез пълномощник. Заявителят представя документ за самоличност, който му се връща веднага и заверено копие от пълномощното, ако е в качеството си на пълномощник.
Документите може да се подават по електронен път на електронната поща на РДГ –Благоевград rugblagoevgrad@iag.bg, като в този случай заявлението и декларацията следва да бъдат подписани от кандидата с електронен подпис.
При подаване на заявленията кандидатите лично или чрез пълномощника да се уведомяват писмено чрез уведомление, приложение към настоящата заповед, за пречките за назначаване, посочени в чл. 7, ал. 2 от ЗДСл и в други нормативни актове. 
На кандидатите да се предоставя длъжностна характеристика за конкурсната длъжност. В случаите по чл. 17, ал. 6  от Наредбата за провеждане на конкурсите и подбора при мобилност на  държавни служители, информацията за пречките за назначаване и длъжностната характеристика се изпращат на кандидата по електронен път на посочената от него електронна поща.
С входящ номер и дата се регистрират само заявленията, към които са представени всички посочени в тях документи. Заявления, които са подадени след изтичане на срока, посочен в настоящата заповед,  не се регистрират.
Образци на заявление по чл. 17, ал. 2 за участие  в конкурс и декларация по чл. 17, 3 от Наредбата за провеждане на конкурсите и подбора при мобилност на държавни служители, както и информация за провеждането на канкурса могат да бъдат получени всеки работен ден от 08.30 ч. до 12.30 ч. и от 13.00 ч. до 17.00 ч. в деловодството на РДГ – Благоевград.

V. Документите следва да бъдат представени в 10 /десет/ дневен срок от деня на публикуване на обявлението за провеждане на конкурса в специализиран сайт или портал за търсене на работа, в регистъра по чл. 61, ал. 1 от Закона за администрацията, лично или чрез пълномощник /нотариално заверено пълномощно/ в деловодството на РДГ - Благоевград на адрес: гр.Благоевград, ул. „ Васил Коритаров ” № 2, всеки работен ден от 08:30 ч. до 12:30 ч. и от 13:00 ч. до 17:00 ч.
VІ. Оповестяването на конкурса да се извърши с публикуване на обявление в регистъра по чл. 61, ал. 1 от Закона за администрацията, в специализиран сайт или портал за търсене на работа и на интернет страницата на РДГ - Благоевград - www.blagoevgrad.iag.bg.
VІІ. Списъците или други съобщения във връзка с конкурса да се обявят на информационното табло в административната сграда на РДГ - Благоевград, гр. Благоевград, ул. “Васил Коритаров“ № 2, етаж ІІ и на интернет страницата – www.blagoevgrad.iag.bg.

VІІI.  Минималният размер на основната заплата за длъжността „Главен горски инспектор”, в дирекция „Горско стопанство“ на РДГ Благоевград е в размер – 620,20 евро.
*  При определяне на индивидуалния размер на основната заплата на спечелилия конкурса кандидат се отчитат нивото на заеманата длъжност и изискванията за нейното заемане, и квалификацията и професионалния опит на кандидата, съгласно нормативните актове, определящи формирането на възнаграждението и вътрешните правила, прилагани в съответната администрацията.

 	VIII.  РДГ - Благоевград не заплаща пътни разходи от местоживеене до месторабота.

